**Intel 80486** ili samo i486, je 32 bitan procesor iz Intelove serije x86, koji se prvi put predstavlja 1989 godine. Ovaj nasljednik od Intel 80386 je prvi procesor s cjevovodima i prvi procesor koji ima više od milijun tranzistora ili preciznije 1.3 miliona tranzistora.

Napredak u odnosu na 80386
--------------------------

Novi procesor je imao u dizajnerskom pogledu minimalne promjene u odnosu na Intel 80386, ali njegovi novi dodaci rezultiraju duplo boljim rezultatima pri istim brzinama u odnosu na prethodnika. Ti dodaci koji daruju toliku prednost su cache memorija, sabirnica VESA i ugradnja koprocesora na 80486 dok se on ranije kupovao odvojeno. Najdrasičnija unutrašnja promjena postaju cjevovodi koji se prvi put koriste pri gradnji procesora. Zbog svih tih dodataka procesoru u odnosu na prethodnike Intel 80486 se previše zagrijavao što rezultira potrebom korištenja rashladnih uređaja na bržim verzijama ovog procesora i ograničava njegovu najveću brzinu na 50 Mhz.

Intel 80486 na 50 Mhz imao je brzinu od 50 MIPSa to jest 41 milijun instrukcija u sekundi. Nasljednik ovog procesora će se zvati Pentium.

Modeli
------

* **i486DX** — Originalni čip bez dupliranja takta.
* **i486DX-S** — SL poboljšani 486DX
* **i486DXL** — 486DX sa SMM (System Management Mode) i štednjom energije.
* **i486SX** — i486DX bez FPU
* **i486SX-S** — SL poboljšani 486SX
* **i486SXL** — 486SX sa SMM (System Management Mode)i štednjom energije.
* **i486DX2** — dvostruk unutarnji takt procesora s obzirom na vanjsku sabirnicu.
* **i486SX2** — i486DX2 bez FPUa.
* **i486SL** — i486DX sa smanjenom potrošnjom, za prijenosnike.
* **i486SL-NM** — i486SL temleljen na i486SX
* **i487SX** — sličan i486DX
* **i486 OverDrive** — i486SX, i486SX2, i486DX2 ili i486DX4. Radio kao i i487SX kad se ubacio u Overdrive utor.

|  | Model | Max takt clock | Voltage | L1-Cache | Predstavljen |
| --- | --- | --- | --- | --- | --- |
|  | i486DX (P4) | 20,25,33 MHz; 50 MHz | 5V | 8 KB WT | 4. 1989; 4. 1989; 5. 1990; 6. 1991 |
|  | i486SL | 20,25,33 MHz | 5V or 3.3V | 8 KB WT | 11. 1992. |
|  | i486DXL | ? | ? | 8 KB WT | ? |
|  | i486SX (P23) | 16,20,25 MHz (*33 MHz*) | 5V | 8 KB WT | 9. 1991 (*9. 1992*) |
|  | i486DX2 (P24) | 40/20, 50/25 MHz (*66/33 MHz*) | 5V | 8 KB WT | 3. 1992 (*8. 1992*) |
|  | i486DX-S (P4S) | 33 MHz; 50 MHz | 5V or 3.3V | 8 KB WT | 6. 1993. |
|  | i486DX2-S (P24S) | 40/20, 50/25 MHz (*66/33 MHz*) | 5V or 3.3V | 8 KB WT | 6. 1993. |
|  | i486SX-S (P23S) | 25,33 MHz | 5V or 3.3V | 8 KB WT | 6. 1993. |
|  | i486SXL | ? | ? | 8 KB WT | ? |
|  | i486SX2 | 50/25, 66/33 MHz | 5V | 8 KB WT | 3. 1994. |
|  | IntelDX4 (P24C) | 75/25, 100/33 MHz | 3.3V | 16 KB WT | 3. 1994. |
|  | IntelDX4WB | 100/33 MHz | 3.3V | 16 KB WB | 10. 1994. |
|  | i486DX2WB (P24D) | 50/25, 66/33 MHz | 5V | 8 KB WB | 10. 1994. |
|  | i486DX2 (P24LM) | 90/30 MHz; 100/33 MHz | 2.5-2.9V | 8 KB WT | 1994. |

Konkurencija
------------

Prve četri godine Intel je uspio održati potpuno monopol na 80486 kompaktibilne procesore sve do pojave Am486 1993. godine koji će na kraju postići maksimalnu brzinu od 120 Mhz za razliku od Intelove od 100 Mhz. 1995. godine AMD na tržište izbacuje seriju procesora imena Am5x86 koji će biti prodavan kao Pentium procesor se može ugraditi u matičnu ploču od 80486 procesora. Ako je vjerovati AMDu procesor Am5X86-133 je imao jednaku snagu kao Pentium na 75 Mhz.

Cyrix je s druge strane tek 1992. godine odlučio početi proizvodnju Intel kompaktibilnih procesora. Njegov prvi proizvod postaje Cyrix Cx486SLC koji je podacima kompanije bio Intel 486 kompaktibilni procesor koji se ugrađivao u matične ploče od Intel 80386 procesora. Prvu pravu verziju procesora koji je u svemu kompaktibilan s Intel 486 Cyrix izdaje na jesen 1993. godine pod imenom Cx486DX. Zbog nemogućnost početka prodaje svoje verzije Pentium procesora 1995. godine Cyrix proizvodi Cx5x86 to jest Pentium procesor za matičnu ploču od 486 procesora. Za razliku od AMD ovaj procesor će imati neke dizajnerske osobine svog konkurenta. Također najveća brzina procesora će biti 133 Mhz to jest Pentium na 75 Mhz.

Eksterni linkovi
----------------

***Intel 80486*** na Wikimedijinoj ostavi

* Intel486
* Intel 80486 slike i objašnjenja sacpu-collection.de